לאסלו קרסנהורקאי

**לאסלו קראסנהורקאי** (בהונגרית: **Krasznahorkai László**; נולד ב-5 בינואר 1954) הוא סופר ותסריטאי הונגרי. ידוע ברומנים הקשים והתובעניים שלו, המכונים לעיתים קרובות פוסט-מודרניים, העוסקים בנושאים דיסטופיים ומלנכוליים. כמה מיצירותיו, ובכללן הרומנים "טנגו השטן" (1985) ו"תוגת ההתנגדות" (1989), שתורגמו לעברית בידי רמי סערי וראו אור בהוצאת בבל, עובדו לסרטים עלילתיים בידי הבמאי בלה טאר.

באוקטובר 2025 הוענק לו פרס נובל לספרות "על יצירתו המרתקת ומלאת החזון, שבעיצומו של טרור אפוקליפטי מאשרת מחדש את כוחה של האמנות".

## ביוגרפיה
קראסנהורקאי נולד ב-5 בינואר 1954 בדיולה שבמזרח הונגריה. סבו נולד ככל הנראה יהודי מהמעמד הבינוני. אביו, ג'רג' כבר רשום בלידתו כלותרני והיה עורך דין, ואמו, יוליה פלינקאש, הייתה מנהלת בביטוח הלאומי. אביו הסתיר את מורשתו היהודית עד שלאסלו היה בן 11. לימים, כשהתייחס לשורשיו היהודיים, אמר לאסלו כי מבחינה דתית המוצא לא מספיק כדי שהוא ייחשב יהודי, אבל "הערבים בוודאי יסכימו לענות אותי ולירות בי".

הוא סיים את לימודיו בתיכון ארקיי פרנץ בשנת 1972, והתמחה בלטינית. הוא החל ללמוד משפטים בשנת 1973 באוניברסיטת יוז'ף אטילה (כיום אוניברסיטת סגד) אך עבר לאוניברסיטת אטווש לוראנד (ELTE) בבודפשט בשנת 1976, שם המשיך את לימודי המשפטים עד 1978. בין השנים 1978 ל-1983 למד שפה וספרות הונגרית בפקולטה למדעי הרוח של ELTE וקיבל תואר. התזה שלו התמקדה בעבודתו ובחוויותיו של הסופר שאנדור מאראי לאחר גלותו בעקבות ההשתלטות הקומוניסטית ב-1948. במהלך לימודי הספרות שלו, הוא עבד בבית ההוצאה לאור Gondolat Könyvkiadó.

לאחר שסיים את לימודיו, קראסנהורקאי עבד ככותב עצמאי. רומן הביכורים שלו, טנגו השטן (1985) שרמי סערי תרגם מהונגרית לעברית ושראה אור (2025) בהוצאת בבל, זכה להצלחה מיידית שביססה אותו כדמות מובילה בספרות ההונגרית. תרגום לאנגלית של הרומן זכה מאוחר יותר ב בשנת 2013.

הוא נסע לראשונה מחוץ להונגריה הקומוניסטית ב-1987 במסגרת מלגה לברלין המערבית. לאחר נפילת הגוש המזרחי, הוא החל לחיות בהתבודדות במקומות שונים ברחבי העולם. מסעו הממושך הראשון למזרח אסיה ב-1990 השפיע עמוקות על עבודתו. חוויותיו במונגוליה ובסין היוו בסיס לספרים "האסיר של אורגה" ו"". מאוחר יותר הוא בילה שישה חודשים בקיוטו ב-1996, 2000 ו-2005, כאשר האסתטיקה והתיאוריה הספרותית של המזרח הרחוק גרמו לשינויים משמעותיים בסגנונו ובנושאיו. בזמן שכתב את הרומן מלחמה ומלחמה שגם הוא תורגם מהונגרית לעברית בידי רמי סערי ויצא לאור בהוצאת בבל, הוא הרבה לטייל ברחבי אירופה וקיבל סיוע מהמשורר האמריקאי אלן גינסברג, שסיפק לו עצות חשובות בזמן ששהה בדירתו בניו יורק.

הרומן שלו תוגת ההתנגדות (1989), שאף הוא תורגם לעברית בידי רמי סערי ופורסם בהוצאת בבל, זכה ב הגרמני ליצירה הספרותית הטובה ביותר של השנה בשנת 1993. ב-1996 הוא היה עמית במכון למחקר מתקדם בברלין.

החל מטנגו השטן שראה אור בשנת 1985 והיה לסרט בשנת 1994, הבמאי בלה טאר, ידיד קרוב, עיבד כמה מיצירותיו לסרטים, כולל הסרט "" (2000). קראסנהורקאי הצהיר כי סרטם משנת 2011, "", יהיה שיתוף הפעולה האחרון שלהם.

הרומן שלו "" זכה בפרס הספר המתורגם הטוב ביותר בשנת 2014. ב-2015 הוא הפך לסופר ההונגרי הראשון שקיבל את פרס מאן בוקר הבין-לאומי. הוא זכה בפרס נובל לספרות בשנת 2025.

קראסנהורקאי היה נשוי לאשתו הראשונה, אניקו פליהה, משנת 1990 ועד גירושיהם. ב-1997 נישא לדורה קופצ'אני, סינולוגית ומעצבת גרפית. יש לו שלושה ילדים: קאטה, אגנש ואֶמה.

לאחר שהתגורר מספר שנים בברלין, שם שימש כפרופסור אורח באוניברסיטה החופשית של ברלין במשך סמסטר אחד, הוא חזר להונגריה. כיום הוא מתגורר בבדידות בגבעות ליד הכפר ההונגרי פילישסֶנטלאסלו ׁׁ(Pilisszentlászló).

## הוקרה ופרסים
קרסנהורקאי זכה בפרסים ספרותיים רבים, כולל פרס נובל לספרות לשנת 2025.
* 1987: פרס אטילה יוז'ף
* 1987–1988: 
* 1993: פרס בסטנליסט
* 2003: פרס  (קרן סורוס)
* 2004: פרס קושוט
* 2010: פרס ספייכר
* 2013: פרס הספר המתורגם הטוב ביותר
* 2014: 
* 2014: פרס הספר המתורגם הטוב ביותר בשנית, בכך הוא היה לסופר הראשון שזכה בשני פרסי BTBA
* 2014: פרס 
* 2015: פרס בוקר הבין-לאומי
* 2015: עמית מרכז דורותי ולואיס ב. קולמן לחוקרים וסופרים בספריית העיר ניו יורק
* 2019: 
* 2020: פרס ביטוי השנה 2018
* 2021: פרס אוסטריה לספרות אירופית
* 2024: 
* 2025: פרס נובל לספרות

## כתביו
### רומנים
* 1985: טנגו השטן
* 1989: תוגת ההתנגדות
* 1992: האסיר מאורגה
* 1999: מלחמה ומלחמה
* 2004: חורבן וצער מתחת לשמיים
* 2008: סייובו שם למטה
* 2016: שיבת הברון ונקהיים הביתה
* 2021: הֶרשט 07769
* 2024: הלחמנייה מרגישה כָּלֶה/גמורה (Zsömle odavan) (רומן סאטירי בהונגרית)

### נובלות
* 2003: הר מצפון, אגם מדרום, שבילים ממערב, נהר ממזרח
* 2009: הזאב האחרון
* 2010: Animalinside, יחד עם מקס נוימן, קולאז' של פרוזה ותמונות
* 2018: עבודת חפירה לארמון
* 2019: לרדוף אחרי הומרוס, עם איורים של מקס נוימן

### אוספי סיפורים קצרים
* 1986: יחסי חסד
* 2013: העולם ממשיך

### סיפורים קצרים בודדים
* 1984: "סיפורו של בוגדנוביץ'"
* 1986: "הסירה האחרונה"
* 1998: "ישעיהו בא"
* 1999: "חרש אילם"
* 2010: "החשבון: עבור פלמה וקיו, וונציה"

### תסריטים לסרטים
* 1988: קללה, בבימויו של בלה טאר.
* 1989: הסירה האחרונה, בבימויו של בלה טאר.
* 1994: סטנטנגו, בבימויו של בלה טאר.
* 1997–2001: הרמוניות ורקמייסטר, בבימויו של בלה טאר.
* 2007: האיש מלונדון, בבימויו של בלה טאר.
* 2011: סוס טורינו, בבימויו של בלה טאר.

## ראו גם
* זוכי פרס נובל ממוצא יהודי
* אזכור לספריו שראו אור בעברית: https://www.ramisaari.com/hungarit-siporet/
* פירוט ספריו שראו אור בעברית: מלחמה ומלחמה (https://www.babel.co.il/products/4620398), תוגת ההתנגדות (https://www.babel.co.il/products/4620451), טנגו השטן (https://www.babel.co.il/products/4620535)
* ביקורות בעברית על יצירתו: https://www.ramisaari.com/haboru-es-haboru/

## קישורים חיצוניים
* 

* 

* 

## הערות שוליים

קטגוריה:סופרים יהודים הונגרים
קטגוריה:זוכי פרס נובל יהודים הונגרים
קטגוריה:זוכי פרס נובל לספרות
קטגוריה:זוכי פרס נובל לשנת 2025
קטגוריה:בוגרי אוניברסיטת אטווש לוראנד בודפשט
קטגוריה:בוגרי אוניברסיטת סגד
קטגוריה:מהגרים מהונגריה
קטגוריה:זוכי פרס בוקר הבין-לאומי
קטגוריה:הונגרים שנולדו ב-1954